b'\n_START_ARTICLE_\nEkvadoro herbas\n_START_SECTION_\nStrukt\xc5\xabra\n_START_PARAGRAPH_\nOvalo formos skydo fone yra pavaizduotas \xc4\x8cimboraso ugnikalnis, tuo tarpu i\xc5\xa1 jo i\xc5\xa1tekanti up\xc4\x97 atvaizduoja Gvajas up\xc4\x99. \xc4\x8cimboraso vulkanas ir Gvajas up\xc4\x97 simbolizuoja Siera ir Kosta region\xc5\xb3 gro\xc5\xbe\xc4\xaf ir turtus. Up\xc4\x97je atvaizduotas garlaivis pavadinimu Gvajas. \xc5\xa0is laivas buvo pastatytas 1941 m. Gvajakilio \xc4\xaflankoje ir buvo pirmasis j\xc5\xabrose plaukioti tinkamas garlaivis, pastatytas Piet\xc5\xb3 Amerikos vakar\xc5\xb3 pakrant\xc4\x97je. Vietoj stiebo ant laivo pavaizduotas kaduc\xc4\x97jus simbolizuoja prekyb\xc4\x85 ir ekonomik\xc4\x85. Vir\xc5\xa1uje auksin\xc4\x97 saul\xc4\x97 apsupta astrologini\xc5\xb3 Avino, Jau\xc4\x8dio, Dvyni\xc5\xb3 ir V\xc4\x97\xc5\xbeio zodiako \xc5\xbeenkl\xc5\xb3 (simbolizuojan\xc4\x8di\xc5\xb3 m\xc4\x97nesius nuo Kovo iki Liepos), simbolizuoja 1945 met\xc5\xb3 Kovo revoliucijos trukm\xc4\x99._NEWLINE_Skydo vir\xc5\xa1uje i\xc5\xa1sk\xc4\x97t\xc4\x99s savo sparnus Kondoras simbolizuoja Ekvadoro j\xc4\x97g\xc4\x85, didyb\xc4\x99 ir stipryb\xc4\x99. Skydo \xc5\xa1onuose keturios Ekvadoro v\xc4\x97liavos. Laurai kair\xc4\x97je simbolizuoja respublikos pergales. Palm\xc4\x97s lapai de\xc5\xa1in\xc4\x97je simbolizuoja nepriklausomyb\xc4\x97s kov\xc5\xb3 \xc5\xbeuvusiuosius. Fa\xc5\xa1ina po skydu simbolizuoja respublikos garb\xc4\x99.'